ג'ודית ד. סאלי

ג'ודית ד. סאלי (באנגלית: Judith D. Sally; 23 במרץ 1937) היא מתמטיקאית אמריקאית ילידת העיר ניו יורק ופרופסור למתמטיקה באוניברסיטת נורת'ווסטרן, אילינוי.

היא התפרסמה בזכות עבודתה באלגברה קומוטטיבית ובפרט בחקר חוגים מקומיים וחוגים מדורגים. עבודה זו זיכתה אותה ב- "הרצאת נתר" של 1995 - פרס כבוד המוענק פעם בשנה על ידי (AWM), לנשים אשר "תרמו תרומה יסודית ומתמשכת למדעי המתמטיקה".

== קורות חיים ==
=== ילדות ונעורים ===
ג'ודית ד. סאלי היא חוקרת אמריקאית ממוצא אירי<ref name=":0"></ref>, שנולדה בשם Judith Donovan במנהטן, ניו יורק,<ref></ref> בתאריך ה-23 במרץ 1937.<ref></ref>

אביה היה דוקטור אדוארד ג'. דונובן (Edward J. Donovan), נשיא ומנהל הכירורגיה ב, ניו יורק. אמה הייתה קת'לין דונובן (לשעבר Kathleen Flanagan). היו לה שני אחים ושלוש אחיות.<ref></ref>

היא למדה בתיכון קתולי לבנות בלבד בניו יורק, , וסיימה את לימודיה שם בשנת 1955.<ref></ref>

=== קריירה ===
לאחר סיום התיכון, סאלי למדה לתואר ראשון במתמטיקה ב בעיר ניו יורק, אותו סיימה בשנת 1958. לאחר מכן עברה למסצ'וסטס לתואר שני באוניברסיטת ברנדייס (Brandeis), אותו סיימה ב־1960. את שמונה השנים הבאות הקדישה סאלי לחיי המשפחה ולשלושת ילדיה, וכאשר הקטן שבהם הגיע לגיל גן, חזרה אל העולם האקדמי והחלה לעבוד על הדוקטורט שלה במתמטיקה באוניברסיטת שיקגו, תחת הנחייתו של .<ref name=":1"></ref><ref name=":2"></ref>

לאחר שקיבלה תואר דוקטור בשנת 1971, היא המשיכה לפוסט-דוקטורט באוניברסיטת ראטגרס (Rutgers) בניו ג'רזי במהלך השנתיים הבאות, לפני שהצטרפה לסגל אוניברסיטת נורת'ווסטרן (Northwestern) באילינוי, סמוך לשיקגו, כ. היא כיום פרופסור למתמטיקה באוניברסיטה זו והיא נשארה בה עד היום, מלבד שני ביקורים באוניברסיטאות אחרות - את השנים 82–1981 היא העבירה במכללת רדקליף (Radcliffe) בקיימברידג', מסצ'וסטס, ואת 89–1988 באוניברסיטת פרדו (Purdue) באינדיאנה.

=== נישואין ומשפחה ===
בשנת 1959 היא נישאה ל, לעתיד פרופסור למתמטיקה באוניברסיטת שיקגו ובן זוגה עד מותו בגיל 80 ב־2013<ref name=":3"></ref>. יש להם שלושה ילדים משותפים: דייוויד, דוקטור ומרצה למנהל עסקים באוניברסיטת קורנל, סטפן, דוקטור ומרצה לשפות סלביות באוניברסיטת הרווארד, ופול, מורה למתמטיקה בבית ספר תיכון בשיקגו.<ref name=":0" /> יש להם גם שמונה נכדים.

== מחקר ==
=== נושא המחקר ותגליות חשובות ===
עבודתה של סאלי התמקדה באלגברה קומוטטיבית (Commutative algebra), ענף באלגברה מופשטת העוסק בתכונותיהם של חוגים קומוטטיביים. העניין העיקרי שלה היה בחקר חוגים מקומיים וחוגים מדורגים, ובפרט בפונקציות הילברט ובהרחבות דו-רציונליות. פונקציית הילברט של חוג מקומי בנקודה מסוימת היא מדד לכמה רעה הסינגולריות באותה נקודה. אחד הדברים שסאלי חקרה הוא האינטראקציה בין חוג מקומי לחוג המדורג הקשור אליו, שיש לה תפקיד מכריע בהבנה ובחישוב של פונקציית הילברט.

למחקרים בנושאים אלו חשיבות רבה, מכיוון שהם לוקחים חלק חשוב בהבנת הטבע של סינגולריות בשימושיה בגאומטריה אלגברית.

בנוסף למאמרים רבים, כתבה סאלי ספר אחד, שיצא לאור בשנת 1978 וכותרתו:<ref name=":4"></ref>

“Numbers of generators of ideals in local rings (Lecture notes in pure and applied mathematics)”

בשנת 1995, כאות הוקרה על מחקריה פורצי הדרך, זכתה סאלי להעביר "הרצאת נתר" - הרצאה של כבוד המוענקת פעם בשנה על ידי ה (AWM), על שמה של המתמטיקאית אמי נתר. ההרצאה מועברת על ידי מתמטיקאיות ש- "תרמו תרומה יסודית ומתמשכת למדעי המתמטיקה".<ref name=":5"></ref>

היא הועברה כמקובל ב"מפגשים המשותפים במתמטיקה" (JMM), הכינוס השנתי של מתמטיקאים בארצות הברית, וכותרתה הייתה "measuring noetherian rings" (מדידת ).

=== רשימת מלגות ופרסים ===
* The College of Arts and Sciences Teaching Award, Northwestern university
* A Bunting Fellowship at the Mary Ingraham Institute, Radcliffe college
* The Alfred P. Sloan Foundation Fellowship, Purdue university
* 1995 Noether lecture, The Association for Women in Mathematics (AWM)

=== חינוך מתמטי ===
בנוסף לפעילותה האקדמית, עם ניסיונה רב השנים כמרצה, עסקה סאלי גם בנושא החינוך למתמטיקה, ופרסמה יחד עם בעלה פול, פרופסור למתמטיקה אף הוא, ארבעה ספרים בנושא, ביניהם מדריכים למורים וספרי עיון לתלמידים.
* TriMathlon: A Workout Beyond the School Curriculum (2003)
* Roots to Research: A Vertical Development of Mathematical Problems (2007)
* Geometry: A Guide for Teachers (2011)
* Integers, Fractions and Arithmetic: A Guide for Teachers (2012)

== קישורים חיצוניים ==

* [https://zbmath.org/authors/?q=sally.judith-d פרופיל באתר zbMATH]
* [https://awm-math.org/awards/noether-lectures/noether-lectures-1995/ הרצאת נתר 1995 - ג'ודית ד. סאלי, באתר ה AWM]
* [https://www.northwestern.edu/hidden-no-more/faculty-profiles/judith-sally.html פרופיל באתר אוניברסיטת נורת'ווסטרן]
* [https://www.agnesscott.edu/lriddle/women/sally.htm ג'ודית ד. סאלי באתר קולג' אגנס סקוט]
* [https://data.bnf.fr/en/12368032/judith_d__sally/ ג'ודית ד. סאלי באתר BnF data]

== הערות שוליים ==

קטגוריה:מתמטיקאיות אמריקאיות
קטגוריה:בוגרות ברנרד קולג'
קטגוריה:בוגרות אוניברסיטת ברנדייס
קטגוריה:בוגרי אוניברסיטת ברנדייס
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:סגל אוניברסיטת נורת'ווסטרן
קטגוריה:אמריקאיות שנולדו ב-1937
קטגוריה:אמריקאים שנולדו ב-1937